Атуристтә катамаран "Грифон" Шәачеи Аҟәеи ирыбжьалоит
16:56 05.05.2022 (ирҿыцуп: 17:05 05.05.2022)
© Sputnik / Томас ТхайцукТуристический теплоход "Грифон" прибыл в Сухумский порт
© Sputnik / Томас Тхайцук
2022 шықәса лаҵара-жьҭаара амзақәа рзы атуристтә катамаран "Грифон" Шәача- Аҟәа абжьалара азгәаҭоуп.
АҞӘА, лаҵара 5 - Sputnik. Атуристтә катамаран "Грифон" лаҵара 5 инаркны Шәачантә Аҟәаҟа иааны ицалоит. Абри атәы аанацҳауеит Гьеленџьик ақалақь ахадара апресс-маҵзура Telegram-канал аҿы.
Агәаҭаратә реис мҩаԥган 2021 шықәса жьҭаарамзазы. Ареисқәа хацыркхараны иҟан лаҵара 1 инаркны, аха аҳауатә ҭагылазаашьақәа ирхырҟьаны аҿҳәара еиҭакын.
Амҩаԥгаҩ исаит аҿтәи адыррақәа рыла Шәачантәи Аҟәанӡа абилеҭ адуцәа рзы ахәԥса 2500 мааҭ ыҟоуп, ахәыҷқәа рзы – 1500 мааҭ.
Аӷба 120-ҩык апассаџьырцәа рҭыԥ амоуп, бжьаратәла аццакра 24 ҿаҳәара ыҟоуп. Агәаҭаратә реис иаанарԥшит аамҭала х-сааҭки 15 минуҭи амҩа ишықәхо. Ашьыжь Шәача амшынбаӷәаза иадҵыз аӷба Аҟәа иааиуеит асааҭ 11:00 шыҟоу. Ихынҳәуеит асааҭ 15:00 рзы Шәачаҟа.
Уи адагьы аусура иалагоит амшынтә такси Новороссииск-Геленџьик-Шәача.
"Апассаџьырцәа мҩаԥыргалоит аӡаҵаҟатә мҵәыжәҩақәа змоу аӷба "Севастополь" ала, аилахәыра "Водоходъ-Экспресс". Новороссиискынтәи Геленџьикнӡа сааҭк амҩа иқәхоит, уантәи Шәачанӡа - 3 сааҭк. Ари атранспорт хкы акыр иманшәалоуп аныҟәаразы", - ҳәа азгәарҭоит ақалақь ахадараҿы.
Новороссииск –Геленџьик абилеҭ ахәԥса 500 мааҭ, 14 шықәса рҟынӡа зхыҵуа ахәыҷқәа рзы – 250 мааҭ, Геленџьык инаркны Шәачанӡа – 2500 мааҭ, ахәыҷтәы – 1500 мааҭ.